《辛未闰四月即事 其七》
宋代·张九成

横浦亦何好，人烟眇荒墟。所以常闭门，九年唯读书。

余幼好奇服，玉佩而琼琚。念往复推来，薰然乐有馀。

客有不知者，笑我长勤渠。目昏心则莹，道腴形自枯。

千载陶渊明，箪瓢常晏如。譬彼鸡绣群，有此海鹤孤。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。